EM-iks valmistuv korvpallikoondis kohtub Läti eakaaslastega | Korvpall | ERR
EM-iks valmistuv korvpallikoondis kohtub Läti eakaaslastega ({{contentCtrl.commentsTotal}})
{{1562157480000 | amCalendar}}
Eesti U-20 korvpallikoondis valmistub 12.-21. juulini Portugalis Matosinhosel toimuvaks Euroopa meistrivõistluste B-divisjoni finaalturniiriks. Käesoleva nädala reedel ja laupäeval kohtuvad eestlased maavõistlusmängudes A-divisjoni kuuluva Läti U-20 rahvusesindusega.
Juunis kohtus Eesti U-20 rahvusmeeskond Riias peetud sõprusmängudes Hiina ja Läti U-19 vanuseklassi koondistega. Hiinlaseid võideti toona tulemusega 75:63 ja lõunanaabritel tehti selg prügiseks 69:60.
Sel nädalal toimuvad mängud on aga gramm tugevama vastasega, sest lätlaste U-20 koondis valmistub FIBA Euroopa meistrivõistluste kõrgeima ehk A-divisjoni turniiriks. Möödunud aastal teenisid lõunanaabrid B-divisjonis kolmanda koha, kui pronksimängus alistati Venemaa numbritega 76:62. Eesti lõpetas sama turniiri 14. kohaga.
Reedene mäng peetakse algusega kell 18Tallinnas Audentese Spordikeskuses ja laupäeval pannakse pall mängu kell 16 Paikuse Spordikeskuses Pärnumaal.